**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE**

**Proiect 10 aprilie 2024**

Ca urmare a solicitării de emitere a acordului de mediu adresată de MUNICIPIUL BISTRIȚA, prin Direcția Tehnică, cu sediul în municipiul Bistrița, Piața Centrală, nr. 6, județul Bistrița-Năsăud, pentru proiectul:**„Coridor de mobilitate durabilă aferent Râului Bistrița”**,propus a fiamplasat în municipiul Bistrița, localitățile componente Bistrița, Unirea, Viișoara, Sărata, județul Bistrița-Năsăud,înregistrată la Agenţia pentru Protecţia Mediului Bistriţa-Năsăud cu nr. 9524/31.07.2023, ultima completare cu nr. 4882/10.04.2024, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 03.04.2024, **că proiectul**: **„Coridor de mobilitate durabilă aferent Râului Bistrița”**,propus a fiamplasat în municipiul Bistrița, localitățile componente Bistrița, Unirea, Viișoara, Sărata, județul Bistrița-Năsăud, **nu se supune evaluării impactului asupra mediului**.

**Justificarea prezentei decizii:**

**I.** **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

Proiectul **intră sub incidenţa Legii nr. 292*/*2018** privind evaluarea impactului anumitor proiecte publice şi private asupra mediului, fiind încadrat în Anexa 2, la punctul 10, lit. b) proiecte de dezvoltare urbană, inclusiv construcţia centrelor comerciale şi a parcărilor auto și la punctul 10, lit. e) construirea drumurilor, altele decât cele prevăzute în anexa 1.

Proiectul propus **nu intră sub incidența art. 28** din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare.

Proiectul propus **intră sub incidența art. 48 și 54** din Legea apelor nr. 107/1996, cu modificările și completările ulterioare.

Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare, definitivată în cadrul ședinței C.A.T. şi în baza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legea nr. 292/2018, nu rezultă un impact semnificativ asupra mediului al proiectului propus.

Pe parcursul derulării procedurii de mediu, anunţurile publice la depunerea solicitării de emitere a acordului de mediu şi pentru încadrarea proiectului au fost mediatizate prin: afişare la sediul Primăriei Municipiul Bistrița, publicare în presa locală, afişare pe site-ul şi la sediul A.P.M. Bistriţa-Năsăud.

Nu s-au înregistrat observaţii/comentarii/contestaţii din partea publicului interesat până la această etapă de procedură.

**1. Caracteristicile proiectului:**

**a) dimensiunea și concepția întregului proiect:**

*- obiectivul principal al proiectului de investiții este realizarea unui nou coridor de mobilitate urbană cu rolul de conectare al zonelor funcționale de pe malul stâng al râului Bistrița cu drumul național DN 17 și cu zonele funcționale de pe malul drept al râului Bistrița;*

*- lungimea coridorului principal de mobilitate studiat este de 16,091 km și este alcătuit din următoarele tronsoane de drumuri și străzi:*

 *- DJ 154 - tronson cuprins între intersecțiile cu drumul național DN 17 și intersecția cu str. Secundară 2 Sărata (Pepinierei);*

 *- Strada Secundară 2 Sărata (Pepinierei) (parte integrantă a drumului comunal DC 8G);*

 *- Parc Industrial Bistrița Sud (parte integrantă a drumului comunal DC 8G);*

 *- Drumul comunal DC 8G - extravilan;*

 *- Strada Zăvoaie;*

 *- Strada Tănase Tudoaran (tronson cuprins între intersecțiile cu străzile Zavoaie și respectiv Ion Pop Reteganu);*

 *- Strada Ion Pop Reteganu;*

 *- Strada Mihai Viteazul;*

 *- Strada Codrișor;*

 *- Strada Viorelelor;*

 *- Strada Valea Jelnei (DJ 173);*

 *- Strada Ghinzii;*

 *- Strada Valea Ghinzii;*

 *- Strada Aerodromului (tronson cuprins între intersecțiile cu străzile Valea Ghinzii și respectiv Secundară 3 Unirea);*

*- Strada Secundară 3 Unirea;*

*- de asemenea în cadrul proiectului mai sunt prevăzute 6 ramificații:*

 *1. Ramificație care va asigura legătura dintre coridorul principal de mobilitate și drumul național DN 17 folosind parțial amplasamentul străzii Simpozionului, prin realizarea unui pod peste râul Bistrița.*

 *2. Ramificație care va asigura legătura dintre coridorul principal de mobilitate și strada Petru Maior prin reabilitarea unui tronson din strada Faleza, realizarea unei pasarele pietonale noi peste râul Bistrița cât și reabilitarea trotuarului de acces către strada Faleza.*

 *3. Ramificație care va asigura legătura dintre coridorul principal de mobilitate și strada Dr. Victor Babeș prin reabilitarea unui tronson din strada Tănase Tudoaran și reabilitarea străzii Dr. Victor Babeș.*

 *4. Ramificație care va asigura legătura dintre coridorul principal de mobilitate și strada Vasile Conta prin crearea unei pasarele pietonale noi peste râul Bistrița.*

 *5. Ramificație care va asigura legătura dintre coridorul principal de mobilitate și strada Grănicerilor prin reabilitarea străzii Lacului cât și prin crearea unei pasarele pietonale noi peste râul Bistrița.*

 *6. Ramificație care va asigura legătura dintre coridorul principal de mobilitate și zona Pârtiei de Schi - Cocoș. În zona Pârtiei de schi se va realiza o parcare de tip park&ride.*

*- prin proiect se vor avea în vedere următoarele intervenții:*

*- Amenanjarea/reorganizarea circulației auto.*

*- Introducerea de marcaje/semnalizări aferente benzilor prioritare de transport public.*

*- Crearea de zone shared space.*

*- Amenanjarea circulației pietonale.*

*- Amenanjarea circulației velo pe tronsoanele unde acest lucru este posibil.*

*- Reamenanjarea vegetației de aliniament.*

*- Modernizarea lucrărilor de artă existente pe culoarul principal de mobilitate.*

*- Realizarea unor pasarele pietonale noi și a unui pod nou peste râul Bistrița și reabilitarea a două poduri peste râul Bistrița și Valea Slătiniței.*

*- Asigurarea scurgerii apelor pluviale prin realizarea unui sistem de șanțuri și rigole/canalizare pluvială.*

*- Realizarea infrastructurii necesare în vederea coborârii cablurilor în subteran.*

*- intervențiile pe fiecare stradă/drum și pe categorii de lucrări sunt prezentate în tabelele de mai jos:*

*TABEL INTERVENȚII PE FIECARE STRADĂ/DRUM DIN CORIDORUL DE MOBILITATE*

| *Nr.**Crt* | *Denumire drum* | *Lungime**(m)* | *Km în cadrul coridorului de mobilitate (poziție km)* | *Parte carosabilă (m)* | *Share space (m)* | *Trotuare (m)* | *Zonă verde (m)* | *Pistă de biciclete (m)* | *Platformă (m)* |
| --- | --- | --- | --- | --- | --- | --- | --- | --- | --- |
| *1* | *DJ154* | *1013* | *0+000 - 1+013* | *NU SE FACE NICIO INTERVENȚIE* |
| *2* | *SECUNDARĂ 2 SĂRATA* | *1105* | *1+013 - 2+118* | *NU SE FACE NICIO INTERVENȚIE* |
| *3* | *PARC INDUSTRIAL BISTRIȚA SUD - TRONSON 1* | *836* | *2+118 - 3+073* | *NU SE FACE NICIO INTERVENȚIE* |
| *4* | *PARC INDUSTRIAL BISTRIȚA SUD - TRONSON 2* | *119* | *FĂRĂ INTERVENȚIE* | *-* | *1 x 1,7 m* | *1x 1 m* | *2 x 1 m* | *-* |
| *5* | *DRUM COMUNAL 8G - TRONSON 1 (KM 3+073 - KM 3+520)* | *447* | *3+073 - 5+758* | *7 m* |  | *2 x 2,5 m* | *1 x 1 m* | *-* | *13 m* |
| *6* | *DRUM COMUNAL 8G - TRONSON 2 (KM 3+520 - KM 5+758)* | *2238* | *7 m* | *-* | *2 x 2 m* | *2 x1 m* | *2 x 1m* | *22,3 m* |
| *7* | *STRADA ZĂVOAIE - TRONSON 1 (KM 5+578 - KM 6+100)* | *522* | *5+758 - 7+721* | *7 m* | *-* | *2 x 2 m* | *2 x1 m* | *2 x 1m* | *22,3 m* |
| *8* | *STRADA ZĂVOAIE - TRONSON 2 (KM 6+100 - KM 7+340)* | *1240* | *7 m* |  | *2 x 2 m* | *-* | *-* | *11 m* |
| *9* | *STRADA ZĂVOAIE - TRONSON 3 (KM 7+340 - KM 7+721)* | *381* | *6 m* | *-* | *2 x 1 - 2 m* | *-* | *-* | *8 -10 m* |
| *10* | *STRADA TĂNASE TUDORAN - TRONSON 1* | *148* | *7+725 - 7+873* | *7 m* |  | *2 x 2 m* | *-* | *-* | *11 m* |
| *11* | *STRADA ION POP RETEGANU* | *347* | *7+873 - 8+220* | *3,5 m* | *-* | *2 x 1,5 - 2 m* | *-* | *2 x 1m* | *9 - 10 m* |
| *12* | *STRADA MIHAI VITEAZUL* | *554* | *8+224 - 8+778* | *NU SE FACE NICIO INTERVENȚIE* |
| *13* | *STRADA CODRIȘOR - TRONSON 1* | *151* | *8+783 - 8+934* | *6 m* |  | *2 x 1,3 -2,5 m* | *-* | *-* | *8,6 - 11 m* |
| *14* | *STRADA CODRIȘOR TRONSON 2.1* | *1274* | *8+944 - 10+218* | *-* | *10,5 m* |  |  |  | *10,5 m* |
| *15* | *STRADA CODRIȘOR TRONSON 2.2* |  | *5,5 m* |  |  |  | *5,5 m* |
| *16* | *STRADA VIORELELOR* | *175* | *10+218 - 10+393* |  | *3,5 - 4,5 m* |  |  |  | *3,5 - 4,5 m* |
| *17* | *STRADA VALEA JELNEI* | *20* | *10+393 - 10+413* | *NU SE FAC INTERVENȚII* |
| *18* | *STRADA GHINZII - TRONSON 1* | *442* | *10+413 - 10+855* | *6 m* | *-* | *1 x 1.5 + 1 x 2,5 m* |  |  | *10 m* |
| *19* | *STRADA GHINZII -TRONSON 2* | *1140* | *10+855 - 11+995* | *6 m* |  | *1 x 1,3 - 2,5 m* |  | *2 x 1m* | *9,3 - 10,5 m* |
| *20* | *STRADA VALEA GHINZII* | *2393* | *12+027 - 14+420* | *NU SE FAC INTERVENTII* |
| *21* | *STRADA AERODROMULUI* | *837* | *14+420 - 15+257* | *NU SE FAC INTERVENȚII* |
| *22* | *STRADA SECUNDARĂ 3* | *850* | *15+257 - 16+107* | *6 m* |  | *1 x 1,6 + 1 x 2 m* | *1 x 2-4 m* | *2 x 1 m* | *13,6 - 15,6 m* |
| *23* | *RAMIFICAȚIE 1 - STRADA SIMPOZIONULUI* | *507* | *RAMIFICAȚIE 1* | *7 m* |  | *2 x 1,6 m* | *2 x 0,8 m* | *2 x 1 m* | *14,4 m* |
| *24* | *RAMIFICAȚIE 2 - STRADA FALEZA - TRONSON 1* | *119* | *RAMIFICAȚIE 2* |  | *5,3 m* |  |  |  | *5,3 m* |
| *25* | *RAMIFICAȚIE 2 - STRADA FALEZA - TRONSON 2* | *49* | *RAMIFICAȚIE 2* |  |  | *1,5 - 3 m* |  |  | *1,5 - 3 m* |
| *26* | *RAMIFICAȚIE 3 - TANASE TUDORAN TRONSON 2.1* | *400* | *RAMIFICAȚIE 3* | *3,5 m* | *-* | *2 x 1,5 – 3,5 m* | *2 x 1,4 -2,5 m* | *2 x 1m* | *13 - 16 m* |
| *27* | *RAMIFICAȚIE 3 - TĂNASE TUDORAN TRONSON 2.2* | *195* | *RAMIFICAȚIE 3* |  | *3,5 m* |  |  |  | *3,5 m* |
| *28* | *RAMIFICAȚIE 3 - VICTOR BABES* | *665* | *RAMIFICAȚIE 3* |  | *5 - 10 m* |  |  |  | *5 - 10 m* |
| *29* | *RAMIFICAȚIE 4* | *47.5* | *RAMIFICAȚIE 4* |  |  |  |  |  |  |
| *30* | *RAMIFICAȚIE 5.1* | *1311* | *RAMIFICAȚIE 5* |  | *4 - 7 m* |  |  |  | *4 - 7 m* |
| *31* | *RAMIFICAȚIE 5.2* | *221* | *RAMIFICAȚIE 5* |  |  | *3,4 m* |  |  | *3,4 m* |
| *32* | *RAMIFICAȚIE 6 - STRADA AERODROMULUI* | *NU SE FAC INTERVENȚII* |
| *33* | *PARCARE PARK & RIDE* | *400 LOCURI DE PARCARE EXISTENTE**339 LOCURI PARCARE PROPUSE**1715 m2 SPAȚII VERZI**530 m2 TROTUARE* |

*ȘANȚ TRAPEZOIDAL DIN BETON C30/37 H=0,5m, B=1,5 m*

|  |  |  |  |  |
| --- | --- | --- | --- | --- |
| *NR.**CRT* | *DENUMIRE STRADA* | *KM IN CADRUL CORIDORULUI DE MOBILTIATE (M)* | *OBSERVAȚII* | *TOTAL LUNGIME SECTOR* |
| *1* | *DRUM COMUNAL 8G* | *2+310 - 3+440* | *STÂNGA PROIECT* | *260 m* |
| *2* | *DRUM COMUNAL 8G* | *3+530 - 5+758* | *DREAPTA PROIECT* | *2228 m* |
| *3* | *STRADA ZĂVOAIE* | *5+970 - 6+433* | *STÂNGA PROIECT* | *463 m* |
| *4* | *STRADA ZĂVOAIE* | *5+758 - 6+432* | *DREAPTA PROIECT* | *674 m* |
| *5* | *STRADA SIMPOZIONULUI - RAMIFICAȚIE 1* | *0+010 - 0+049* | *STÂNGA PROIECT* | *39 m* |
| *6* | *STRADA SIMPOZIONULUI - RAMIFICAȚIE 1* | *0+105 - 0+196* | *STÂNGA PROIECT* | *91 m* |
| *7* | *STRADA SIMPOZIONULUI – RAMIFICAȚIE 1* | *0+105 - 0+196* | *DREAPTA PROIECT* | *91 m* |

*DREN LONGITUDINAL SUB ȘANȚ*

|  |  |  |  |  |
| --- | --- | --- | --- | --- |
| *NR.**CRT* | *DENUMIRE STRADA* | *KM ÎN CADRUL CORIDORULUI DE MOBILTIATE (M)* | *OBSERVAȚII* | *TOTAL LUNGIME SECTOR* |
| *1* | *DRUM COMUNAL 8G* | *2+310 - 3+440* | *STÂNGA PROIECT* | *260 m* |
| *2* | *DRUM COMUNAL 8G* | *3+530 - 5+758* | *DREAPTA PROIECT* | *2228 m* |
| *3* | *STRADA ZĂVOAIE* | *5+758 - 6+100* | *DREAPTA PROIECT* | *342 m* |

*PODEȚE*

|  |  |  |  |  |
| --- | --- | --- | --- | --- |
| *NR.**CRT* | *DENUMIRE STRADA* | *KM IN CADRUL CORIDORULUI DE MOBILTIATE (M)* | *DIAMETRU* | *OBSERVATII* |
| *1* | *DRUM COMUNAL 8G* | *3+172*  | *1500 mm* | *Podeț existent - se demolează* |
| *2* | *DRUM COMUNAL 8G* | *3+840*  | *1000 mm* | *Podeț nou* |
| *3* | *DRUM COMUNAL 8G*  | *4+065* | *1000 mm* | *Podeț nou* |
| *4* | *DRUM COMUNAL 8G* | *4+403* | *1500 mm* | *Podeț existent - se demolează* |
| *5* | *DRUM COMUNAL 8G* | *4+630* | *1000 mm* | *Podeț nou* |
| *6* | *DRUM COMUNAL 8G* | *5+092* | *1500 mm* | *Podeț existent - se demolează* |
| *7* | *DRUM COMUNAL 8G* | *5+263* | *1000 mm* | *Podeț nou* |
| *8* | *STRADA ZĂVOAIE* | *5+760* | *1000 mm* | *Podeț nou* |
| *9* | *STRADA ZĂVOAIE* | *6+383* | *1500 mm* | *Podeț nou* |
| *10* | *STRADA CODRIȘOR - TRONSON 2.2* | *9+340*  | *400 mm*  | *Podeț nou cu cameră de cădere* |
| *11* | *STRADA CODRIȘOR - TRONSON 2.2* | *9+540*  | *400 mm*  | *Podeț nou cu cameră de cădere* |
| *12* | *STRADA CODRIȘOR - TRONSON 2.2* | *9+820*  | *400 mm*  | *Podeț nou cu cameră de cădere* |
| *13* | *STRADA CODRIȘOR - TRONSON 2.2* | *10+150*  | *400 mm*  | *Podeț nou cu cameră de cădere* |

*RIGOLE DIN BETON C30/37 , h=0,3 m , B = 0,9 m*

|  |  |  |  |  |
| --- | --- | --- | --- | --- |
| *NR.**CRT* | *DENUMIRE STRADĂ* | *KM ÎN CADRUL CORIDORULUI DE MOBILTIATE (M)* | *OBSERVAȚII* | *TOTAL LUNGIME SECTOR* |
| *1* | *STRADA CODRIȘOR - TRONSON 2.2* | *9+250 - 9+990* | *DREAPTA PROIECT* | *740 m* |

*RIGOLĂ RAMFORSATĂ DIN BETON C30/37 , h=0,3 m , B = 1,65 m*

|  |  |  |  |  |
| --- | --- | --- | --- | --- |
| *NR.**CRT* | *DENUMIRE STRADĂ* | *KM IN CADRUL CORIDORULUI DE MOBILTIATE (M)* | *OBSERVAȚII* | *TOTAL LUNGIME SECTOR* |
| *1* | *STRADA CODRIȘOR - TRONSON 2.2* | *9+990 - 10+218* | *DREAPTA PROIECT* | *228 m* |

*Noua parcare va avea 339 locuri de parcare din care 14 locuri de parcare vor fi pentru persoanele cu dizabilități. Dimensiunile în plan ale unui loc de parcare sunt 5,00 x 2,50 m iar cele pentru persoanele cu dizabilități vor avea dimensiunile de 5,00 x 3,70 m. Între spațiile de parcare s-a prevăzut un drum de acces cu lățimea de 6,00 m, ceea ce va permite circulația autoturismelor în dublu sens. Având în vedere că în această parcare a fost amenajată și o stație de transport public, pentru a facilita ieșirea din incintă a mașinilor de transport public s-a prevăzut o bretea nouă cu o lungime de 57,00 m și o lățime a părții carosabile de 6,00 m.*

*PODURI ȘI PODEȚE:*

|  |  |  |  |  |  |  |  |
| --- | --- | --- | --- | --- | --- | --- | --- |
| ***NR. CRT.*** | ***DENUMIRE STRADĂ*** | ***TIP STRUCTURĂ*** | ***CONSTRTUCȚIE NOUĂ SAU EXISTENTĂ*** | ***LUNGIMETOTALĂ (M)*** | ***LĂȚIMETOTALĂ (M)*** | ***SUPRASTRUCTURA*** | ***INFRASTRUCTURA*** |
| *1* | *Str. Simpozionului Km 0+075,70* | *Pod auto și pietonal* | *Construcție nouă peste râul Bistrița* | *60,60* | *15,00* | *- grinzi prefabricate și placă monolită din beton armat* | *- fundații indirecte pe piloți forați și radier din beton armat- elevații din beton armat* |
| *2* | *Str. Petru Maior - Str. Falezei* | *Pasarelă pietonală* | *Construcție nouă peste râul Bistrița* | *49,40* | *3,605,10 - zona centrală* | *- grinzi prefabricate și placă monolită din beton armat* | *- fundații indirecte pe piloți forați și radier din beton armat- elevații din beton armat* |
| *3* | *Str. Ion Minulescu și Str. Codrișor* | *Pasarelă pietonală* | *Construcție nouă peste râul Bistrița* | *47,50* | *3,605,10 - zona centrală* | *- grinzi prefabricate și placă monolită din beton armat* | *- fundații indirecte pe piloți forați și radier din beton armat- elevații din beton armat* |
| *4* | *Str. Lacului si Str. Grănicerilor* | *Pasarelă pietonală* | *Construcție nouă peste râul Bistrița* | *70,40* | *3,606,0 - zona centrală* | *- grinzi prefabricate și placă monolită din beton armat* | *- fundații indirecte pe piloți forați și radier din beton armat- elevații din beton armat* |
| *5* | *Str. Secundară 3 Km 15+281,70* | *Pod auto si pietonal* | *Construcție existentă peste râul Bistrița* | *48,15* | *12,30* | *- grinzi prefabricate și placă monolită din beton armat* | *- fundații directe, extindere fundații existente- elevații din beton armat* |
| *6* | *Str. Secundară 3 15+935,94* | *Pod auto si pietonal* | *Construcție existentă, se înlocuiește cu pod nou peste pârâul Slătinița* | *16,10* | *12,30* | *- grinzi prefabricate și placă monolită din beton armat* | *- fundații indirecte pe piloți forați și radier din beton armat- elevații din beton armat* |
| *7* | *Str. Ion Pop Reteganu 0+456,58* | *Podeț casetat* | *Construcție existentă, se înlocuiește cu podeț nou - scurgere* | *14,51* | *-* | *elemente prefabricate tip P2 așezate pe un radier din beton simplu* | *-* |
| *8* | *Str. Tănase Tudoran 8+208,60* | *Podeț casetat* | *Construcție existentă, se înlocuiește cu podeț nou - scurgere* | *16,93* | *-* | *elemente prefabricate tip P2 așezate pe un radier din beton simplu* | *-* |
| *9* | *Str. Doctor Victor Babeș 0+456,60* | *Podeț casetat* | *Construcție existentă, se înlocuiește cu podeț nou - scurgere* | *8,70* | *-* | *elemente prefabricate tip P2 așezate pe un radier din beton simplu* | *-* |
| *10* | *Str. Zăvoaie 3+172,75* | *Podeț tubular* | *Construcție existentă, se înlocuiește cu podeț nou - scurgere* | *30,00* | *-* | *tub din betonDn=1500mm* | *-* |
| *11* | *Str. Zăvoaie 4+403,00* | *Podeț tubular* | *Construcție nouă - scurgere* | *30,00* | *-* | *tub din betonDn=1500mm* | *-* |
| *12* | *Str. Zăvoaie 5+091,75* | *Podeț tubular* | *Construcție nouă - scurgere* | *37,00* | *-* | *tub din betonDn=1500mm* | *-* |

***În timpul realizării lucrărilor la cele două poduri, traficul se va devia astfel:***

*- la podul de pe strada Secundară 3 de peste râul Bistrița, traversarea se va face fie pe podul Jelnei amplasat la circa 4 km în aval, fie pe podul de pe DJ 172G amplasat în amonte la circa 3 km (accesul se face pe un drum neamenajat, de pământ);*

*- la podul de pe strada Secundară 3 peste Slătinița se va amenaja o variantă provizorie în aval;*

*b) cumularea cu alte proiecte existente si/sau aprobate:*

*Proiectul „Coridor de mobilitate durabilă aferent râului Bistrița”, va fi implementat în corelare cu alte proiecte aflate în derulare de către Municipiul Bistrița:*

*- Amenajare piste de cicliști în Municipiul Bistrița - etapa 1;*

*- Proiect de regenerare a zonei Lac MHC;*

*c) utilizarea resurselor naturale, în special a solului, a terenurilor, a apei şi a biodiversităţii:*

*Materialele utilizate la execuția lucrărilor trebuie să respecte reglementările naționale și comunitare și să fie procurate de la furnizori autorizați.*

*În perioada de execuție a lucrărilor, resursele naturale vor fi utilizate indirect, prin intermediul furnizorilor de materiale de construcție. Nu se vor utiliza resurse naturale de pe amplasament sau din ariile naturale protejate.*

*Depozitarea materialelor în șantier se va face în mod ordonat, pentru a le proteja de deteriorare și depreciere. Se va asigura împrejmuirea șantierului și curățenia în interiorul acestuia. Autocamioanele cu materiale vor intra și ieși din șantier în condiții de curățenie, pentru a nu afecta drumurile publice din apropiere.*

*Pe Drumul comunal 8G, pentru asigurarea stabilității versanților, se vor planta arbori cu rădăcina ramificată de tip salcâm (1 arbore la 10 - 12 m2). Având în vedere profilul transversal proiectat și ampriza mare a drumului pentru realizarea acestora sunt necesare lucrări de expropiere.*

*Pe Strada Zăvoaie, având în vedere profilul transversal proiectat și ampriza mare a drumului pentru realizarea acestora sunt necesare lucrări de expropiere.*

*Pe Strada Secundară 3, având în vedere că pe zonele cuprinse între km 15+330 - 15+360 și respectiv între km 15+700 - 15+790 ampriza actuală nu permite realizarea profilului transversal proiectat, pe aceste zone vor fi necesare lucrări de expropiere cât și de demolare a unei construcții existente.*

*Având în vedere prevederile temei de proiectare prin care se solicită ca pe Strada Simpozionului să se asigure circulația auto, pietonală și a bicicliștilor (lățimea străzii urmând a fi de minim 14,40 m) este necesar ca pentru realizarea acestei străzi să se efectueze lucrări de expropiere cât și de demolare a unei construcții existente.*

*Lucrări edilitare*

*Pentru asigurarea unei circulații în siguranță, capacele căminelor rețelelor edilitare existente (inclusiv răsuflătorile de gaz), gurile de scurgere existente cât și gurile de scurgere proiectate se vor ridica la cota proiectată a străzii.*

*Ridicarea la cota proiectată a capacelelor rețelelor edilitare se va face înainte de turnarea stratului de uzură. Prin soluția adoptată în prezenta documentație de către proiectant, rețele edilitare subterane existente în aria proiectului nu vor fi afectate.*

*Deoarece cele mai multe degradări ale sistemelor rutiere au loc în zonele în care se execută lucrări edilitare sau intervenții asupra acestora, proiectantul recomandă ca toate lucrările propuse privind îmbunătățirea sistemului rutier al carosabilului, al pistelor de biciclete și a trotuarelor să se realizeze după realizarea investițiilor la nivelul rețelelor edilitare.*

*Rețeaua de canalizare*

*- apele meteorice ce urmează a fi colectate de pe suprafețele tratate în proiect, se vor descărca în râul Bistrița;*

*- suprafețele colectate, conform cu planul de sistematizare, se vor dirija catre emisarul natural după cum urmează:*

*Gura de vărsare nr. 1: colectează apele meteorice de pe strada Simpozionului; toate apele colectate sunt trecute printr-un separator de hidrocarburi cu un debit nominal de 65 l/s, apele epurate urmând a fi dirijate gravitațional câtre râul Bistrița.*

*Gura de vărsare nr. 2: colectează apele meteorice de pe străzile Zăvoaie de jos, Tănase Tudoran, Dr. Victor Babeș, I.P.Reteganu și strada Mihai Viteazul; toate apele colectate sunt trecute printr-un separator de hidrocarburi cu un debit nominal de 750 l/s, apele epurate urâand a fi dirijate gravitațional către râul Bistrița.*

*Gura de vărsare nr. 3: colectează apele meteorice de pe strada Codrișor; toate apele colectate sunt trecute printr-un separator de hidrocarburi cu un debit nominal de 30 l/s, apele epurate urmând a fi dirijate pompat către râul Bistrița cu ajutorul unei stații de pompare formată din 2 pompe active și una de rezervă.*

*Gura de vărsare nr. 4: colectează apele meteorice de pe strada Codrișor; toate apele colectate sunt trecute printr-un separator de hidrocarburi cu un debit nominal de 50 l/s, apele epurate urmând a fi dirijate pompat către râul Bistrița; stația de pompare este formată din 2 pompe active și una de rezervă. Gura de vărsare nr. 5: colectează apele meteorice de pe strada Grinzii; toate apele colectate sunt trecute printr-un separator de hidrocarburi cu un debit nominal de 300 l/s, apele epurate urmând a fi dirijate gravitațional către râul Bistrița.*

*Gura de vărsare nr. 6: colectează apele meteorice de pe strada Lacului; toate apele colectate sunt trecute printr-un separator de hidrocarburi cu un debit nominal de 150 l/s, apele epurate urmând a fi dirijate gravitațional către râul Bistrița.*

*Gura de varsare nr. 7: colectează apele meteorice de pe strada Secundară 3; toate apele colectate sunt trecute printr-un separator de hidrocarburi cu un debit nominal de 150 l/s, apele epurate urmând a fi dirijate gravitațional către un canal colector, afluent al râului Bistrița.*

*Gura de vărsare nr. 8: colectează apele meteorice de pe strada Secundară 3; toate apele colectate sunt trecute printr-un separator de hidrocarburi cu un debit nominal de 40 l/s, apele epurate urmând a fi dirijate gravitațional către un canal colector, afluent al râului Bistrița.*

*d) cantitatea şi tipurile de deşeuri generate/gestionate:*

*În perioada de execuție:*

*Gestionarea deșeurilor este responsabilitatea antreprenarului, acestea fiind colectate într-o arie special amenajată și predate spre valorificare/eliminare unui operator economic autorizat.*

|  |  |
| --- | --- |
| *TIPURI DE DEȘEURI* | *CANTITATE (tone)* |
| *ASFALT FREZAT* | *7364,218* |
| *BETOANE* | *11523,48* |
| *BORDURI* | *1341,096* |
| *PAVELE* | *1144,224* |
| *MATERIALE GRANULARE* | *66825,41* |
| *PĂMÂNT* | *97058,16* |
| *PĂMÂNT VEGETAL* | *54687,24* |

*În perioada de exploatare: proiectul propus nu este de natură să producă deșeuri în perioada de exploatare.*

*Monitorizarea gestiunii deșeurilor se va face conform H.G. nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu modificările și completările ulterioare.*

*Eliminarea deșeurilor menajere se va face la depozitul de deșeuri al municipiului, cu mijloace auto autorizate și prin agenți economici autorizați.*

e) poluarea şi alte efecte negative:

*În timpul execuției lucrărilor aferente acestui proiect, se va genera un impact negativ, direct, dar de scurtă durată asupra factorilor de mediu, în special prin emisiile de pulberi cu conținut variat și a noxelor din funcționarea vehiculelor și utilajelor de construcție, cât și prin acțiunile directe și indirecte asupra terenului.*

*Tot în perioada de execuție a lucrărilor se vor înregistra nivele ridicate de zgomot și vibrații, concentrate, în principal pe traseele utilajelor și mijloacelor de transport și pe tronsoanele de lucru.*

*Pentru perioada de exploatare, ca urmare a obiectivelor propuse în cadrul proiectului, se apreciază că impactul potențial asupra factorilor de mediu este nesemnificativ.*

f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:

*Operațiunile de realizare a lucrărilor propuse, implică utilizarea unor materiale care pot fi considerate toxice și periculoase. Cele mai folosite produse sunt: combustibil folosit pentru utilaje și vehicule de transport, uleiuri sintetice de motor, ulei combustibil și combustibil diesel.*

*Utilajele și mijloacele de transport vor fi aduse pe șantier în stare normală de funcționare, având efectuate reviziile tehnice și schimburile de ulei în locuri special amenajate.*

*Pe perioada de construcție, se va asigura depozitarea și manipularea, în condiții de siguranță, a substanțelor și preparatelor chimice periculoase.*

g) riscurile pentru sănătatea umană (de ex., din cauza contaminării apei sau a poluării atmosferice):

*În perioada de execuție a lucrărilor de construcții, va exista un impact direct, temporar, pe termen scurt asupra populației datorită organizării de șantier, precum și realizării lucrărilor propriu-zise, specific oricărui tip de lucrare de execuție.*

*În ceea ce privește emisiile provenite de la arderea combustibilului în motoarele autovehiculelor, poluanții specifici identificați sunt oxizi de azot (NO, NO2, N2O), oxizi de carbon (CO, CO2), dioxid de sulf, pulberi, metale grele (Pb), ce pot influența negativ, direct, pe termen scurt, mediu sau lung sănătatea populației expuse, în condițiile în care se depășesc valorile reglementate prin legislația în vigoare.*

*Se apreciază că pe perioada de execuție nu se vor depăși valorile concentrațiilor de poluanți (pulberi și emisii provenite de la arderea combustibilului în motoarele autovehiculelor), astfel încât nu se va genera un impact direct, negativ semnificativ asupra populației.*

*În perioada de exploatare, titularul va asigura instituirea măsurilor de protecție a mediului, a obligațiilor și responsabilităților ce le revin, precum și a condițiilor din actele de reglementare în vederea respectării legislației de mediu în vigoare.*

**2. Amplasarea proiectelor:**

2.1 utilizarea actuală şi aprobată a terenurilor:

*- conform Certificatului de urbanism nr. 348/27.02.2023, valabil 24 luni, terenul studiat se află în intravilanul și extravilanul municipiului Bistrița, având folosința actuală căi de comunicații rutiere și pietonale, curți construcții, ape curgătoare, terenuri neproductive și drumuri;*

2.2 bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:

*Având în vedere că se vor utiliza numai materiale procurate de la furnizori autorizați, respectiv ciment, balast, piatră spartă, armătură, lemn, asfalt, acest lucru duce la protejarea ariilor naturale, astfel încât nu se vor utiliza resurse naturale de pe locațiile proiectului.*

2.3 capacitatea de absorbţie a mediului natural, acordându-se o atenţie specială următoarelor zone:

a) zone umede, zone riverane, guri ale râurilor: *la limita vestică a amplasamentului studiat se află râul Bistrița, acesta nefiind afectat de lucrările propuse în zona studiată;*

b) zone costiere şi mediul marin: *în zona studiată nu există zone costiere sau maritime;*

c) zonele montane şi forestiere: *proiectul nu necesită scoaterea din fondul forestier a unor suprafețe, temporar sau definitiv. De asemenea, nu se va defrișa nicio suprafață din fondul forestier, temporar sau definitiv.*

d) arii naturale protejate de interes naţional, comunitar, internaţional: proiectul nu este amplasat în arie naturală protejată de interes comunitar;

e) zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate,conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: *nu se aplică proiectului analizat;*

f) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: *proiectul nu este amplasat într-o astfel de zonă;*

g) zonele cu o densitate mare a populației: *proiectul nu este amplasat într-o zonă cu o densitate mare a populației;*

h) peisaje şi situri importante din punct de vedere istoric, cultural sau arheologic: *proiectul nu este amplasat în peisaje și situri importante din punct de vedre istoric, cultural și arheologic.*

**3. Tipurile și caracteristicile impactului potenţial:**

a) Importanța și extinderea spațială a impactului:

*- impactul proiectului va fi resimțit în zona în care se va realiza, precum și în zonele învecinate;*

b) Natura impactului:

*- proiectul nu va avea un impact semnificativ asupra mediului în timpul lucrărilor;*

c) Natura transfrontieră a impactului:

*- lucrările propuse nu au efecte transfrontiere întrucât amplasamentul nu se află într-o zonă transfrontalieră;*

d) Intensitatea şi complexitatea impactului:

*- impact negativ redus, manifestat local și temporar asupra factorilor de mediu, pe perioada de execuție;*

e) Probabilitatea impactului:

*- probabilitatea impactului este foarte redusă, doar în cazul nerespectării măsurilor de prevenire a poluării menţionate în memoriul de prezentare sau a măsurilor care vor fi stabilite prin acordul de mediu;*

*- faţă de măsurile adoptate prin proiect pentru micşorarea riscului tehnic, în faza de exploatare, trebuie să se respecte și măsurile de prevenire, combatere și diminuare a impactului în caz de avarii;*

f) Debutul, durata, frecvenţa şi reversibilitatea impactului:

*- impactul asupra mediului este redus pe durata de execuție a proiectului, de mică intensitate şi reversibil;*

*- investiția se estimează a se realiza în 40 luni, iar durata maximă prevăzută pentru realizarea lucrărilor de execuție este de 28 luni, conform graficului de realizare a investiției;*

g) Cumularea impactului cu impactul altor proiecte existente și/sau aprobate:

*- nu se va manifesta impact cumulativ;*

h) Posibilitatea de reducere efectivă a impactului:

*- respectarea măsurilor propuse pentru prevenirea și diminuarea potențialului impact identificat, precum și a condițiilor impuse în avizele emise de autorități, conduc la reducerea impactului asupra factorilor de mediu.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

*- proiectul propus* ***nu intră sub incidența art. 28*** *din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare.*

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă** **sunt următoarele:**

*- proiectul propus* ***intră sub incidența prevederilor***[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare;*

*- conform Deciziei SEICA nr. 5/19.02.2024 emisă de SGA Bistrița-Năsăud, pentru proiectul propus nu este necesară elaborarea SEICA deoarece lucrările prevăzute vor avea doar impact local şi nu determină modificări semnificative ale indicatorilor fizico-chimici, biologici și hidromorfologici raportat la corpul de apă.*

**Condiţii de realizare a proiectului**:

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*3. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor terenul afectat de lucrări se va aduce la starea iniţială.*

*4. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*5. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi).*

*6. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor. Deşeurile de construcţie şi deşeurile menajere vor fi transportate şi depozitate prin relaţie contractuală cu operatorul de salubritate din zonă, iar deşeurile valorificabile se vor preda la societăţi specializate, autorizate pentru valorificarea lor.*

*7. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile necesare acestui scop - instalaţii de spălare şi sistem colector de ape uzate.*

*8. În scopul conservării și protejării speciilor de plante și animale sălbatice terestre, acvatice și subterane, prevăzute in anexele nr. 4 A si 4 B din OUG 57/2007 cu modificările și completările ulterioare, care trăiesc în afara ariilor naturale protejate, sunt interzise:*

*a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*b) perturbarea intenționată în cursul perioadei de reproducere, de creștere, de hibernare și de migrație;*

*c) deteriorarea, distrugerea și/sau culegerea intenționată a cuiburilor și/sau ouălor din natură;*

*d) deteriorarea si/sau distrugerea locurilor de reproducere ori de odihnă;*

*e) recoltarea florilor și a fructelor, culegerea, tăierea, dezrădăcinarea sau distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*f) deținerea, transportul, vânzarea sau schimburile în orice scop, precum și oferirea spre schimb sau vânzare a exemplarelor luate din natura, în oricare dintre stadiile ciclului lor biologic.*

*9. La execuția lucrărilor se vor respecta întocmai cele menționate în memoriul de prezentare (date, parametrii), justificare a prezentei decizii.*

*10. Se vor respecta măsurile şi condiţiile de realizare a proiectului în conformitate cu Avizul de gospodărire a apelor.*

*11. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

 ŞEF SERVICIU ŞEF SERVICIU

 AVIZE, ACORDURI, AUTORIZAŢII, CALITATEA FACTORILOR DE MEDIU,

 ing. Marinela Suciu ing. Anca Zaharie

 ÎNTOCMIT, ÎNTOCMIT,

 ing. Cornelia Vrăsmaş geograf Nicoleta Șomfelean

 AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr. 20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: office@apmbn.anpm.ro website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |